Document ID: 32008D0063

ΑΠΌΦΑΣΗ ΤΗΣ ΕΠΙΤΡΟΠΉΣ
της 20ής Δεκεμβρίου 2007
για την τροποποίηση των αποφάσεων 2002/231/ΕΚ, 2002/255/ΕΚ, 2002/272/ΕΚ, 2002/371/ΕΚ, 2003/200/ΕΚ και 2003/287/ΕΚ για την παράταση της ισχύος των οικολογικών κριτηρίων για την απονομή του κοινοτικού οικολογικού σήματος σε ορισμένα προϊόντα
[κοινοποιηθείσα υπό τον αριθμό Ε(2007) 6800]
(Κείμενο που παρουσιάζει ενδιαφέρον για τον ΕΟΧ)
(2008/63/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος (1), και ιδίως το δεύτερο εδάφιο του άρθρου 6 παράγραφος 1,
Ύστερα από διαβουλεύσεις με το συμβούλιο οικολογικής σήμανσης της Ευρωπαϊκής Ένωσης,
Εκτιμώντας τα ακόλουθα:
(1)
Η ισχύς της απόφασης 2002/231/ΕΚ της Επιτροπής, της 18ης Μαρτίου 2002, για καθορισμό οικολογικών κριτηρίων για την απονομή του οικολογικού σήματος της Κοινότητας σε είδη υπόδησης και τροποποίησης της απόφασης 1999/179/ΕΚ (2), λήγει στις 31 Μαρτίου 2008.
(2)
Η ισχύς της απόφασης 2002/255/ΕΚ της Επιτροπής, της 25ης Μαρτίου 2002, για τη θέσπιση οικολογικών κριτηρίων απονομής του κοινοτικού οικολογικού σήματος σε τηλεοπτικούς δέκτες (3), λήγει στις 31 Μαρτίου 2008.
(3)
Η ισχύς της απόφασης 2002/272/ΕΚ της Επιτροπής, της 25ης Μαρτίου 2002, με την οποία καθιερώνονται οικολογικά κριτήρια για την απονομή του κοινοτικού οικολογικού σήματος στις σκληρές επενδύσεις δαπέδου (4), λήγει στις 31 Μαρτίου 2008.
(4)
Η ισχύς της απόφασης 2002/371/ΕΚ της Επιτροπής, της 15ης Μαΐου 2002, με την οποία θεσπίζονται οικολογικά κριτήρια απονομής του κοινοτικού οικολογικού σήματος για τα κλωστοϋφαντουργικά προϊόντα και τροποποιείται η απόφαση 1999/178/ΕΚ (5), λήγει στις 31 Μαΐου 2008.
(5)
Η ισχύς της απόφασης 2003/200/ΕΚ της Επιτροπής, της 14ης Φεβρουαρίου 2003, για τη θέσπιση αναθεωρημένων οικολογικών κριτηρίων για την απονομή του κοινοτικού οικολογικού σήματος σε απορρυπαντικά πλυντηρίων ρούχων και για την τροποποίηση της απόφασης 1999/476/ΕΚ (6), λήγει στις 29 Φεβρουαρίου 2008.
(6)
Η ισχύς της απόφασης 2003/287/ΕΚ της Επιτροπής, της 14ης Απριλίου 2003, για καθορισμό των οικολογικών κριτηρίων σχετικά με την απονομή του οικολογικού σήματος της Κοινότητας για υπηρεσίες τουριστικών καταλυμάτων (7), λήγει στις 30 Απριλίου 2008.
(7)
Δυνάμει του κανονισμού (ΕΚ) αριθ. 1980/2000, διενεργήθηκε έγκαιρη αναθεώρηση των οικολογικών κριτηρίων, καθώς και των σχετικών απαιτήσεων εκτίμησης και εξακρίβωσης που θεσπίζουν οι εν λόγω αποφάσεις.
(8)
Λόγω των διαφορετικών σταδίων στις οποίες βρίσκεται η διαδικασία αναθεώρησης των εν λόγω αποφάσεων, είναι σκόπιμο να παραταθεί η περίοδος ισχύος των οικολογικών κριτηρίων και των απαιτήσεων όσον αφορά τις αποφάσεις 2002/255/ΕΚ και 2002/371/ΕΚ για περίοδο 12 μηνών, την απόφαση 2003/287/ΕΚ για περίοδο 18 μηνών και τις αποφάσεις 2002/231/ΕΚ, 2002/272/ΕΚ και 2003/200/ΕΚ για περίοδο 24 μηνών.
(9)
Δεδομένου ότι η υποχρέωση αναθεώρησης που απορρέει από τον κανονισμό (ΕΚ) αριθ. 1980/2000, αφορά μόνο τα οικολογικά κριτήρια και τις απαιτήσεις εκτίμησης και εξακρίβωσης, είναι σκόπιμο να παραμείνουν σε ισχύ οι αποφάσεις 2002/231/ΕΚ, 2002/255/ΕΚ, 2002/272/ΕΚ, 2002/371/ΕΚ, 2003/200/ΕΚ και 2003/287/ΕΚ.
(10)
Κατά συνέπεια, πρέπει να τροποποιηθούν ανάλογα οι αποφάσεις 2002/231/ΕΚ, 2002/255/ΕΚ, 2002/272/ΕΚ, 2002/371/ΕΚ, 2003/200/ΕΚ και 2003/287/ΕΚ.
(11)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συνεστήθη σύμφωνα με το άρθρο 17 του κανονισμού (ΕΚ) αριθ. 1980/2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 5 της απόφασης 2002/231/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την ομάδα προϊόντων “είδη υπόδησης” καθώς και οι συναφείς απαιτήσεις εκτίμησης και εξακρίβωσης, ισχύουν έως και την 31η Μαρτίου 2010.».
Άρθρο 2
Το άρθρο 4 της απόφασης 2002/255/ΕΚ αντικαθίσταται από το ακόλουθο κείμενο:
«Άρθρο 4
Τα οικολογικά κριτήρια για την ομάδα προϊόντων “τηλεοπτικοί δέκτες”, καθώς και οι συναφείς απαιτήσεις εκτίμησης και εξακρίβωσης, ισχύουν έως και την 31η Μαρτίου 2009.».
Άρθρο 3
Το άρθρο 4 της απόφασης 2002/272/ΕΚ αντικαθίσταται από το ακόλουθο κείμενο:
«Άρθρο 4
Τα οικολογικά κριτήρια για την ομάδα προϊόντων “σκληρές επενδύσεις δαπέδου”, καθώς και οι συναφείς απαιτήσεις εκτίμησης και εξακρίβωσης, ισχύουν έως και την 31η Μαρτίου 2010.».
Άρθρο 4
Το άρθρο 5 της απόφασης 2002/371/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την ομάδα προϊόντων “κλωστοϋφαντουργικά προϊόντα”, καθώς και οι συναφείς απαιτήσεις εκτίμησης και εξακρίβωσης, ισχύουν έως και την 31η Μαΐου 2009.».
Άρθρο 5
Το άρθρο 5 της απόφασης 2003/200/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την ομάδα προϊόντων “απορρυπαντικά πλυντηρίων ρούχων”, καθώς και οι συναφείς απαιτήσεις εκτίμησης και εξακρίβωσης, ισχύουν έως και την 28η Φεβρουαρίου 2010.».
Άρθρο 6
Το άρθρο 5 της απόφασης 2003/287/ΕΚ αντικαθίσταται από το ακόλουθο κείμενο:
«Άρθρο 5
Τα οικολογικά κριτήρια για την ομάδα προϊόντων “υπηρεσίες τουριστικών καταλυμάτων”, καθώς και οι συναφείς απαιτήσεις εκτίμησης και εξακρίβωσης, ισχύουν έως και την 31η Οκτωβρίου 2009.».
Άρθρο 7
Η παρούσα απόφαση απευθύνεται στα κράτη μέλη.
Βρυξέλλες, 20 Δεκεμβρίου 2007.

Labels: 3
12
0
1